
1.	NAMEN IN UPORABA
Namen vibracijske plošče je, da s pomočjo tresljajev, ki jih naprava proizvaja, stisnemo plasti zemlje in tako dosežemo želeno trdnost. Vibracijska plošča se uporablja za teptanje terena po zasutju jarkov, drogov in kanalov, da preprečimo posedanje plasti zemlje. Za pogon vibracijske teptalne plošče služi bencinski motor, celotno napravo pa vodi in potiska strojnik. 

2.	NEVARNOSTI PRI DELU
Vibracijska plošča lahko ogroža varnost strojnika in varnost delavcev v neposredni okolici, kadar ne upoštevamo navodil proizvajalca. Nevarnost lahko predstavlja hrup in vibracije plošče, ki lahko poškoduje noge ali druge dele telesa, ki bi prišli v bližino stroja. Vroči deli izpušne cevi lahko povzročijo opekline. Pri daljšem upravljanju naprave lahko pride do okvare sluha. 

3.	PRED UPORABO
· pred uporabo moramo opraviti vizualni pregled in ugotoviti njeno brezhibnost, predvsem stanje motorja in naprave za vibriranje,
· pred zagonom moramo preveriti nivo olja in količino goriva in količino hladilne vode,
· potrebno je paziti, da se vibracijska plošča neposredno pred zagonom ne dotika ničesar in da ni v bližini nobenih predmetov ali delov telesa, ki bi lahko prišli v stik z njim,
· potrebno je upoštevati vse varnostne ukrepe, da preprečimo najmanjšo nevarnost, ki bi lahko privedla do nezgode pri delu.

4.	MED UPORABO
-	prepovedana je uporaba ali preizkušanje vibracijske plošče v zaprtih prostorih,
-	tla teptamo kot zahtevajo proizvajalčeva navodila, da plošče ne preobremenimo,
-	med delovanjem naprave ne puščamo nenadzorovane, v kolikor jo, jo moramo predhodno izklopiti in postaviti na stran in preprečiti njeno premikanje,
-	med uporabo naprave ne smemo popravljati, dolivati goriva, mazati ipd.

5.	VZDRŽEVANJE, ČIŠČENJE IN PREGLEDOVANJE
Pri servisiranju in vzdrževanju je potrebno upoštevati navodila proizvajalca. Napravo moramo očistiti po vsaki uporabi. Napravo je potrebno čistiti samo, kadar je hladna in motor ugasnjen. Napravo čistimo z vodo in suho krpo. Potrebno je redno vzdrževanje vibracijskega mehanizma. Kadar naprava dlje časa miruje, jo je potrebno pred uporabo temeljito pregledati, ob zagonu pa nekaj časa utekati.

6.	OSEBNA ZAŠČITNA SREDSTVA
Pri delu je obvezna uporaba zaščitnih rokavic, čelade z glušniki, zaščitnih očal, zaščitne proti prašne maske, delovne obleke in zaščitnih čevljev.

